1. pielikums

APSTIPRINĀTS

ar LU Datums skatāms laika zīmogā

rīkojumu Nr. 1-4/666

**Intelektuālā īpašuma “Svaiguma indikators” izsoles noteikumi**

**I. Vispārīgie noteikumi**

1. Intelektuālā īpašuma izsoli rīko Latvijas Universitāte (turpmāk – LU), reģistrēta Latvijas Republikas Izglītības un zinātnes ministrijā 2000. gada 2. februārī ar reģistrācijas Nr. 3391000218, juridiskā adrese: Raiņa bulvāris 19, Rīga, LV-1586.
2. Šie noteikumi (turpmāk – Noteikumi) nosaka kārtību, kādā organizējams LU intelektuālā īpašuma – “Zinātība (know-how), komercnoslēpums un nereģistrēts Kopienas dizainparaugs attiecībā uz māla minerālu un antociānu kompozītmateriālu sensoriem pārtikas kvalitātes kontrolei” (turpmāk – Objekts) – izmantošanas tiesību izsoles un licences līguma noslēgšanas process.
3. Intelektuālais īpašums radīts darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas” P&A 1.2.1.2. pasākuma “Atbalsts tehnoloģiju pārneses sistēmas pilnveidošanai” projekta Nr. KC-PI-2020/11 “Māla minerālu un antociānu kompozītmateriālu sensori pārtikas kvalitātes kontrolei” (LU reģistrācijas numurs ESS2020/371) ietvaros.
4. Objekta apraksts un tā sastāvs ietverts Noteikumu 2. pielikumā.
5. Objekta izsoli organizē LU Intelektuālā īpašuma pārvaldības komisija (turpmāk – Komisija).
6. Sūdzības par Komisijas lēmumiem vai tās rīcību var iesniegt LU rektoram.

**II. Objekta izsoles kārtība**

1. Komisija izsludina Objekta izsoli 2022. gada 30. decembrī LU mājaslapā [www.lu.lv/zinatne/intelektuala-ipasuma-izsoles/](http://www.lu.lv/zinatne/intelektuala-ipasuma-izsoles/), publicējot izsoles Noteikumus, Objekta aprakstu, pretendenta pieteikuma formu, licences līguma un konfidencialitātes līguma projektu.
2. Izsoles uzvarētājs tiek noskaidrots rakstiskā izsolē, un tā notiek ar augšupejošu soli.
3. Licences līguma noslēgšanas gadījumā paredzēts sākotnējs, fiksēts maksājums 500 EUR (pieci simti eiro) apmērā bez pievienotās vērtības nodokļa (turpmāk – PVN). Izsoles sākuma procentmaksājuma apmērs ir 5,2 % (pieci un divas simtdaļas procenti), līdz ar to piedāvātais procentmaksājums nevar būt mazāks kā 5,2 % (pieci un divas simtdaļas procenti) no licenciāta gūtajiem ieņēmumiem (bez PVN), izmantojot Objektu. Objekta izmantošanas tiesību pretendenta piedāvātā procentmaksājuma apmērs ir lielums, ar kuru pretendents izsolē konkurē ar citiem pretendentiem, nosakot visaugstāko izsolīto Objekta cenu. Izsoles solis izsakāms, vai nu noapaļojot līdz veselajam skaitlim, vai ar precizitāti līdz divām zīmēmaiz komata.
4. Par Objekta izmantošanas tiesību pretendentu var kļūt jebkura fiziska vai juridiska persona, kura Noteikumu noteiktajā termiņā un kārtībā slēgtā aploksnē iesniegusi šādus dokumentus:

10.1. aizpildītu pretendenta pieteikuma formu (1. pielikums);

10.2. ja juridiskas personas vārdā pieteikumu iesniedz tās pilnvarotais pārstāvis, tad papildus pievienojama Objekta izmantošanas tiesību pretendenta apliecināta pilnvaras kopija;

10.3. fiziska persona papildus pievieno personu apliecinoša dokumenta (pases vai ID kartes) kopiju ar roku veiktu uzrakstu “*Kopija paredzēta LU intelektuālā īpašuma izsoles vajadzībām*”. Ja fiziskas personas vārdā pieteikumu iesniedz tās pilnvarotais pārstāvis, tad papildus pievienojama notariāli apliecināta pilnvaras kopija;

10.4. ārvalstī reģistrētai juridiskai personai jāiesniedz uzņēmējdarbību/komercdarbību reģistrējošas iestādes ārvalstīs, kur Objekta izmantošanas tiesību pretendents reģistrēts, izdotas reģistrācijas apliecības kopija. Tāpat ārvalstī reģistrētai juridiskai personai jāiesniedz dokumenta, kas apliecina personas, kura parakstījusi pieteikuma formu, pārstāvības tiesības kopija.

1. Iesniedzot pieteikumu, Objekta izmantošanas tiesību pretendents apliecina, ka iepazinies un piekrīt Noteikumiem, licences un konfidencialitātes līguma projektā ietvertajiem noteikumiem. Tāpat pretendents apliecina, ka uz pieteikuma iesniegšanas dienu nav uzsākta maksātnespējas vai bankrota procedūra.
2. Pieteikums jāsagatavo latviešu vai angļu valodā, tam jābūt skaidri salasāmam, bez labojumiem un dzēsumiem. Ja Pieteikums vai tā satura daļas ir angļu valodā, jāpievieno tā apliecināts tulkojums latviešu valodā.
3. Pretendents pieteikumu iesniedz ne vēlāk kā līdz 2023. gada 26. janvārim plkst. 13.00. Pretendents iesniedz pieteikumu personīgi vai atsūtot to pa pastu.
4. Pretendents uz aploksnes norāda, ka pieteikums iesniegts rakstiskai izsolei, Objekta nosaukumu un pretendenta vārdu, uzvārdu (fiziskām personām) vai nosaukumu (juridiskām personām).
5. Pieteikuma iesniegšanas vieta: Raiņa bulvārī 19, Rīgā, LV-1586, pieteikumu iesniedzot 136. kabinetā (katru darba dienu no plkst. 8.30 līdz plkst. 17.00) vai nosūtot pa pastu ierakstītā sūtījumā. Nosūtot pieteikumu pa pastu, pretendents uzņemas atbildību par pieteikuma saņemšanu līdz Noteikumos norādītajam termiņam Noteikumos norādītajā vietā. Pieteikumi pēc Noteikumos norādītā iesniegšanas termiņa netiks pieņemti un vērtēti, kā arī pa pastu saņemtie pieteikumi netiks atvērti un tiks nosūtīti atpakaļ pretendentam.
6. Saņemtos pieteikumus LU reģistrē to saņemšanas secībā, norādot saņemšanas datumu un laiku. Pieteikumu glabā slēgtā aploksnē līdz izsoles sākumam.
7. Līdz pieteikuma iesniegšanas termiņa beigām Objekta izmantošanas tiesību pretendents savu pieteikumu var atsaukt, iesniedzot iesniegumu personīgi, sūtot pa pastu vai elektroniskā veidā, parakstot ar drošu elektronisko parakstu un nosūtot uz elektroniskā pasta adresi: lu@lu.lv.
8. Jebkurai personai ir tiesības iepazīties ar informāciju par Objektu klātienē vai saņemt to elektroniski, iepriekš vienojoties ar Komisiju par laiku un veidu. Pirms detalizētākas informācijas saņemšanas par Objektu persona un LU noslēdz konfidencialitātes līgumu (4. pielikums).
9. Pieteikumu atvēršana ir atklāta. Komisija pieteikumus atvērs iesniegšanas secībā 2023. gada 27. janvārī plkst. 13.00. Dalība pieteikumu atvēršanas sēdē iepriekš jāsaskaņo ar Komisiju līdz 2023. gada 24. janvārim plkst. 13.00. Pieteikumu atvēršana tiek protokolēta.
10. Sēdi vada Komisijas priekšsēdētājs, kurš iepazīstina klātesošos ar sevi, Komisijas sastāvu un nosaka sēdes protokolētāju.
11. Komisijas priekšsēdētājs pēc katra pieteikuma atvēršanas nosauc Objekta izmantošanas tiesību pretendentu, pieteikuma iesniegšanas datumu un laiku, kā arī pretendenta piedāvāto procentmaksājuma apmēru.
12. Pēc pieteikuma nolasīšanas visi Komisijas locekļi parakstās uz pieteikuma, tādējādi apliecinot, ka nav tieši vai netieši ieinteresēti konkrētā Objekta izmantošanas tiesību pretendenta uzvarā. Ja pastāv pamats iespējama interešu konflikta konstatēšanai, tad Komisijas loceklis atstata sevi no pieteikumu izvērtēšanas procesa.
13. Pēc visu Objekta izmantošanas tiesību pretendentu pieteikumu atvēršanas Komisija uzsāk pieteikumu vērtēšanu sēdes slēgtajā daļā:

23.1. Komisija pārbauda, vai pieteikumi atbilst Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Ministru kabineta noteikumi Nr. 97) un Noteikumu prasībām;

23.2. Komisijai ir tiesības pieprasīt Objekta izmantošanas tiesību pretendentam papildu informāciju un to apstiprinošu dokumentāciju, ja nepieciešams;

23.3. Komisija ir tiesīga izslēgt no dalības izsolē pieteikumus, kuri neatbilst Noteikumu prasībām;

23.4. Izsoles pieteikums tiek atzīts par nederīgu, ja Objekta izmantošanas tiesību pretendenta solītā cena ir zemāka par Noteikumos norādīto Objekta sākumcenu;

23.5. pieteikumi tiek salīdzināti un vērtēti pēc visaugstākās piedāvātās cenas, t.i., pēc Objekta izmantošanas tiesību pretendentu piedāvātā procentmaksājumu apmēra;

23.6. Objekta izmantošanas tiesības nepiešķir pretendentam, ja pēdējā gada laikā no pieteikuma iesniegšanas dienas LU ir vienpusēji izbeigusi ar to citu līgumu par īpašuma lietošanu, tāpēc ka Objekta izmantošanas tiesību pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar LU noslēgts līgums par īpašuma lietošanu Objekta izmantošanas tiesību pretendenta rīcības dēļ;

23.7. ja vairāki Objekta izmantošanas tiesību pretendenti piedāvā vienādu visaugstāko procentmaksājuma apmēru, tad Komisija šiem pretendentiem piedāvā piecu darba dienu laikā iesniegt jaunu cenu, kas nav mazāka par iepriekš iesniegto, nosakot piedāvājumu iesniegšanas un atvēršanas datumu, laiku, vietu un kārtību;

23.8. ja atkārtoti divu vai vairāku Objekta izmantošanas tiesību pretendentu piedāvātā visaugstākā cena ir vienāda vai ja neviens no pretendentiem, kuri piedāvājuši vienādu visaugstāko cenu, neiesniedz jaunu piedāvājumu par augstāku cenu, tad Komisija piedāvās šiem pretendentiem slēgt licences līgumu pieteikumu iesniegšanas secībā;

23.9. izsole atzīstama par notikušu bez rezultāta, ja nav pieteicies neviens Objekta izmantošanas tiesību pretendents vai visi pieteikumi atzīti par neatbilstošiem Ministru kabineta noteikumiem Nr. 97 un/vai Noteikumiem, vai neviens pretendents nav pārsolījis Objekta sākumcenu.

1. Ja nepieciešams papildu laiks, lai izvērtētu pieteikumu un Objekta izmantošanas tiesību pretendentu atbilstību Ministru kabineta noteikumu Nr. 97 un Noteikumu prasībām, Komisija paziņo laiku un vietu, kad tiks paziņoti rakstiskās izsoles rezultāti.
2. Ja papildu izvērtējums nav nepieciešams, tad Komisija pēc visu pieteikumu atvēršanas un izvērtēšanas paziņo, ka rakstiskā izsole pabeigta, kā arī nosauc visaugstāko cenu un Objekta izmantošanas tiesību pretendentu, kas to nosolījis un ieguvis tiesības slēgt licences līgumu. Rakstiskās izsoles rezultātu paziņošana tiek protokolēta.
3. Komisija pēc notikušas izsoles un visu piedāvājumu izvērtēšanas iesniedz LU rektoram pieteikumu atvēršanas protokolu, kurā ietverts priekšlikums noslēgt licences līgumu ar izsoles uzvarētāju.
4. Lēmumu par izsoles rezultātu pēc Komisijas priekšlikuma pieņem LU rektors piecu darba dienu laikā.
5. Komisija 10 (desmit) darba dienu laikā pēc LU rektora lēmuma pieņemšanas paziņo rezultātus visiem Objekta izmantošanas tiesību pretendentiem, publicējot informāciju par izsoles rezultātiem LU mājaslapā [www.lu.lv/zinatne/intelektuala-ipasuma-izsoles/](http://www.lu.lv/zinatne/intelektuala-ipasuma-izsoles/).

**III. Licences līguma noslēgšanas kārtība**

1. Pēc izsoles rezultātu paziņošanas izsoles uzvarētājam ar LU 10 (desmit) darba dienu laikā jānoslēdz licences līgums (3. pielikums) vai jāpaziņo par atteikumu noslēgt licences līgumu.
2. Licences līguma termiņš ir pieci gadi.
3. Piešķirto licenci nedrīkst nodot trešajām personām, un licenciāts nav tiesīgs izdot apakšlicenci.
4. Ja izsoles uzvarētājs Noteikumu 29. punktā noteiktajā termiņā licences līgumu nav parakstījis, uzskatāms, ka izsoles uzvarētājs atteicies slēgt licences līgumu. Tādā gadījumā tiesības slēgt licences līgumu iegūst izsoles dalībnieks, kurš solījis nākamo augstāko cenu.
5. Par Noteikumu 32. punktā minēto gadījumu LU paziņo Objekta izmantošanas tiesību pretendentam, kurš nosolījis nākamo augstāko cenu, un viņam 10 (desmit) darba dienu laikā no LU paziņojuma saņemšanas brīža jāiesniedz LU rakstveida atbilde, vai viņš piekrīt slēgt licences līgumu par paša nosolīto augstāko cenu, kā arī jānoslēdz licences līgums.
6. Ja noteiktajā laikā LU nesaņem Objekta izmantošanas tiesību pretendenta, kurš nosolījis nākamo augstāko cenu, piekrišanu licences līguma slēgšanai par paša nosolīto augstāko cenu un licences līgums netiek parakstīts, Objekta izmantošanas tiesību pretendents zaudē licences līguma slēgšanas tiesības, bet Komisija lemj par izsoles atzīšanu par nenotikušu.
7. Ja Objekts izsolē netiek nosolīts, tad Komisijai ir tiesības veikt atkārtotu izsoli vai īstenot sarunu procedūru.